stanford-oval/wikipedia huggingface dataset:
הפארק הלאומי וויאז'ורס
אקולוגיה > צמחייה

הפארק הוא משכן למעל ל-50 מינים של עצים ושיחים, מעל ל-40 מיני שרכים וטחבי עלים, מעל ל-200 מיני עשבים ומעל ל-400 מינים של פרחי בר.
שרכים וטחבים – בין למעל מ-40 מיני השרכים וטחבי עלים שבפארק מצויים השרכים: Adiantum pedatum (באנגלית Northern maidenhair fern) מהסוג שערות שולמית, אספלנון הגליל (Asplenium trichomenes)‏, Botrychium matricariifolium (באנגלית Daisyleaf grape-fern) ו-Gymnocarpium robertianum (באנגלית Limestone fern); וטחבי העלים Lycopodiella inundata (באנגלית Inundated club moss)‏ ו-Lycopodium clavatum (באנגלית Running clubmoss).
עשבים – בין למעלה מ-200 מיני העשבים מצויים המינים: Alopecurus aequalis (באנגלית Shortawn foxtail)‏, Danthonia spicata (באנגלית Poverty oatgrass), עשב הביזון (Hierochloe odorata)‏, ו-Oryzopsis pungens (באנגלית Mountain Rice-grass).
פרחי בר – בין למעלה מ-400 מיני פרחי הבר מצויים המינים: Asclepias Incarnata  (באנגלית Swamp milkweed)‏, Allium stellatum (באנגלית Autumn onion), אקווילגיה קנדית (Aquilegia canadensis), מין הסחלב Cypripedium reginae (באנגלית Showy Lady's-slipper)‏, Euthamia graminifolia (באנגלית Grass-leaved goldenrod), חמנית מקסמיליאן (Helianthus maximiliani)‏ ו-Liatris punctate (באנגלית Dotted gayfeather).
שיחים ועצים – בין למעלה מ-50 המינים: השיחים Amelanchier arborea (באנגלית Downy serviceberry)‏, Cornus rugosa (באנגלית Roundleaf dogwood), ערער מצוי (Juniperus communis), שזיף אמריקאי (Prunus americana); והעצים אשוח ריחני, אשוחית לבנה, אורן לבן (Pinus strobus), תויה מערבית, אדר הסוכר, מילה שחורה (Fraxinus nigra), צפצפה בלסמית (Populus balsamifera) וצפצפה רעדנית.
Lycopodiella inundata
הסחלב Cypripedium reginae בפארק הלאומי וויאז'ורס
ערער מצוי
תויה מערבית
היסטוריה > תושבים ראשונים

ההתיישבות האנושית בשטח הפארק היא בת לפחות 10,000 שנים, כאשר המתיישבים הראשונים, פלאו-אינדיאנים, שחדרו לאזור כאשר המים מימת אגאסי הקרחונית הקדומה נסוגו. ואז במהלך התקופה הארכאית באמריקה הצפונית (מלפני 8,000 לפנה"ס ועד 100 לפנה"ס) נעו ציידים-לקטים נוודים באזור כשהם צדים בעלי חיים ומלקטים דגנים שהבשילו. דיג הפך למקור עיקרי של מזון בתקופה זו. בתקופת וודלנד (Woodland Period מ-100 לספירה ועד 900) חל גידול בשימוש באורז בר. החל בתקופה זו הם השתמשו בקדרות לייצר ראשי חץ קטנים משולשים. מעל ל-220 אתרים ארכאולוגיים מהתקופה לפני המפגש עם האירופאים תועדו בתחומי הפארק.
היסטוריה > הסחר בפרוות

מגלי ארצות אירופאים החלו להגיע לאזור בערך ב-1688. חוקר צרפתי ז'אק דה נויון (Jacques de Noyon) חרף לאורך הנהר רייני (Rainy River). אבל הייתה זו הדרישה לפרוות בונים שהביאה לאזור את סוחרי הפרוות. ככל שהביקוש לפרוות גרם לדלדול משמעותי של אוכלוסיית הבונים במזרח הוויאז'ורס הרחיבו את פעילותם לשטחים הצפון-מערביים של אמריקה הצפונית. כאן, לאורך הגבול המודרני של ארצות הברית וקנדה, היו שבטי הקרי, המונסוני (Monsoni), האסיניבוין (Assiniboine) הראשונים איתם יצרו הסוחרים קשר. עד אמצע המאה ה-18 נטשו שבטים אלו את אזור אגם רייני לטובת שבטי האוג'יבווה. ב-1780 היו האוג'יבווה התושבים העיקריים בגבול. הם מילאו תפקידי מפתח כספקים של מזון, פרוות וסירות קאנו.
היסטוריה > חוטבי עצים

חוטבי עצים הגיעו אל יערות הצפון לאחר שכל העצים בחורשות של אורן לבן במישיגן, ויסקונסין ומרכז מינסוטה נכרתו. פעילות חוטבי העצים הלכה והתגברה החל משנות ה-80 ושנות ה-90 של המאה ה-19 עד שקמו שתי חברות גדולות לכריתת עצים והובלתם. "חברת כורתי העצים הבינלאומית" (International Logging Company) במחוז קוצ'יצ'ינג (Koochiching) הפעילה מנסרות באינטרנשיונל פולס (International Falls) ובפורט פרנסס (Fort Frances) עד 1937. זה היה הצורך המתמיד במים שגרמו לבניית הסכרים באינטרנשיונל פולס ("מפלי אינטרנשיונל"), קטל פולס (Kettle Falls – "מפלי הקומקום") וסקווירל פולס (Squirrel Falls – "מפלי הסנאי") בתחילת המאה ה-20. "חברת העץ של וירג'יניה ואגם רייני" (Virginia and Rainy Lake Lumber Company) חטבה עצים במחוז סנט לואיס שממזרח במינסוטה.הם השיטו את בולי העץ במורד הנהר עד מפרץ הויסט (Hoist Bay – "מפרץ ההנפה") עד 1929. מפרץ הויסט קרוי על שם המכונות ששימשו להנפת בולי העץ הצפים מתוך האגם. רכבות הובילו אותם אז למנסרות בווירג'יניה. כריתת העצים שינתה את הרכב היער. במקום שבו פעם שלטו על היער אורן לבן ואורן אדום הם רק חלק קטן. בפארק קיימות כמה חורשות של עצים גדולים ובוגרים.
היסטוריה > הבהלה לזהב באגם רייני

במסע מחקר שמומן על ידי צ'ארלס מור (Charles Moore) גילה ג'ורג' דייוויס (George Davis) בקיץ 1893 זהב על אגם רייני. בזמן שדייוויס חקר אי קטן ליד בלק ביי נרוז (Black Bay Narrows) הוא מצא עורק קוורץ הכולל זהב. תגלית "האמריקאי הקטן" הולידה את השם המודרני של האי "ליטל אמריקן איילנד" (Little American Island - "אי האמריקאי הקטן"). עם אימות הגילוי, שכר צ'ארלס מור את ג'ף הילדרית (Jeff Hildreth), כורה מהגבעות השחורות כדי להשיג זכות קנין על האי. באביב 1894, החל פיתוח של המכרה ושל היישוב הסמוך רייני לייק סיטי (Rainy Lake City). היישוב התאגד רשמית ב-17 במרץ 1894. בקיץ של אותה שנה כבר התגוררה בעיירה קהילה של כמה מאות אנשים. היה בה בית ספר, בנק, חנות כללית, בתי מלון, מסעדות, עיתון, חנות לחומרי בניין, אטליז וכמה ברים. עם התפתחותו של "מכרה האמריקני הקטן" (Little American Mine), הגיעו לאזור מחפשי זהב אחרים. שרידי מכרות שעדיין ניתן לראות כוללים את "מכרה לייל" (Lyle Mine), צפונית לאי דרייוויד (Dryweed Island), "מכרה האמריקני הגדול" (Big American Mine) על אי ביג אמריקן, "מכרה בושיהד" (Bushyhead Mine) באי בושיהד, ו"מכרה סולג'ר" (Soldier Mine) על האי דרייוויד. עד 1898 גרמה התפוקה הנמוכה מהמכרות לסיום הבהלה לזהב בפשיטת רגל. העיירה רייני לייק סיטי הפכה לעיירת רפאים ב-1901.
היסטוריה > התיישבות ונופש

כאשר הפארק הוקם בשנת 1975, היו מעל ל-60 אתרי נופש סביב הפארק. בתוך הפארק היו 12 אתרי נופש, 97 אתרי בקתות להשכרה, ויותר מ-120 בתי נופש בבעלות פרטית. רבים מכרו את אדמתם ואת המבנים לפארק. יש אנשים שבחרו למכור את רכושם ולצאת מיד, בעוד שאחרים בחרו למכור את רכושם, אך שמרו על השימוש בו כשכירות לכל החיים או ל-25 שנה. כאשר נכסים אלה פונו, הפארק הסיר מבנים רבים כדי לשחזר את התנאים הטבעיים. עשרים נכסים, המכילים מעל 50 מבנים, יישמרו וינוהלו על ידי שירות הפארקים הלאומיים בגלל חשיבותם ההיסטורית.
היסטוריה > דיג מסחרי

דיג בקנה מידה גדול החל בנהר רייני ב-1892. בעשור האחרון של המאה ה-19 ובתחילת המאה ה-20 פעלו באזור שבע או שמונה חברות דיג. מרביתן פעלו באגם קריין (Crane Lake). תוצר העיקרי היה קוויאר שיוצר מביצי חדקן האגם (Acipenser fulvescens). מרביתן פשטו רגל מכיוון שהמרחק הגדול לשווקים וחוסר היכולת לשמור את התוצר בקירור פעלו לרעה על התעשייה. בהגיע שנות ה-30 של המאה ה-20 נעלמו כל חברות הדיג הגדולות.
דיג כעסק משפחתי החליף את חברות הדיג הגדלות. ב-1910 פעלו כ-48 עסקים משפחתיים. השלל נמכר במכירה פומבית שהתקיימה בקטל פולס. ב-1923 נאסר הדיג המסחרי באגם קבטוגמה. ב-1942 פעלו רק עשרה עסקים משפחתיים ברישיון. מחנות הדיג הישנים ואתרי זיפות הרשתות עדיין קיימים בפארק. האתר שנשמר בצורה הטובה ביותר הוא מחנה הדיג אובסון (Oveson Fish Camp) משנות ה-50 של המאה ה-20.
היסטוריה > הקמת הפארק הלאומי

ההצעה להקים פארק לאומי במקום החלה כהחלטה של בית הנבחרים של מינסוטה באפריל 1891 שדרשה מנשיא ארצות הברית להקים פארק לאומי במדינה. חלפו שמונים שנים עד שהחקיקה הפדרלית המאשרת הקמת פארק נחתמה כחוק על ידי הנשיא ריצ'רד ניקסון ב-8 בינואר 1971. הפארק אושר רשמית ב-8 באפריל 1975 תחת נשיאותו של ג'רלד פורד.
בין 1891 ל-1971 היו כמה פעמים ניסיונות לקבל תמיכה להקמת פארק לאומי בצפון מינסוטה, אבל התנועה שהביאה להקמת הפארק הלאומי וויאז'ורס כפי שהוא היום החלה ב-1962 וצברה תאוצה עם הקמת אגודת הפארק הלאומי וויאז'ורס (Voyageurs National Park Association) במאי 1965.
תיירות

קרוב לרבע מיליון תיירים מבקרים בממוצע בפארק מדי שנה. הפעילות המוצעת בפארק כוללת מחנאות, דיג, סיורים רגליים וספורט החורף.
תיירות > גישה

בפארק פועלים שלושה מרכזי מבקרים שבהם אפשר לקבל מידע, לצפות בסרטים על המקום, ולראות תצוגות המספרות על ההיסטוריה, הגאולוגיה, הצמחייה ובעלי החיים שבפארק:
אש ריוור (Ash River) – שוכן בגבול הדרומי של הפארק ופתוח משלהי מאי ועד שלהי ספטמבר
קבטוגמה לייק (Kabetogama Lake) – שוכן ביישוב הקטן באותו שם בקצה הדרום-מערבי של הפארק ופתוח משלהי מאי ועד שלהי ספטמבר
רייני לייק (Rainy Lake) – שוכן כ-19 קילומטרים מזרחית לעיירה אינטרנשיונל פולס ופתוח כל השנה.
לנוהגים ברכב מדולות יש לנסוע צפונה כ-180 קילומטרים על כביש 53 של ארצות הברית. על מנת להגיע לאגם קריין (Crane Lake) יש לפנות מזרחה באור (Orr) ולהמשיך בכבישים מחוזיים מספר 23 ו-24. על מנת להגיע למרכז המבקרים אש ריוור יש להמשיך בכביש 53 כ-40 קילומטרים ולפנות ימינה על פי השילוט. למרכז המבקרים קבטוגמה לייק יש להמשיך עוד 5 קילומטרים על כביש 53 ולפנות ימינה לכביש מחוזי 122. למרכז המבקרים רייני לייק יש להמשיך בכביש 53 עד סופו בעיירה אינטרנשיונל פולס ואז לפנות מזרחה בכביש 11 עד לשער הכניסה לפארק. שדות התעופה הקרובים ביותר נמצאים באינטרנשיונל פולס ובפורט פרנסס באונטריו בקנדה.
בניגוד לפארקים לאומיים אחרים שבהם הגישה לאתרים בפארק היא ברכב, באופניים או ברגל, התנועה בפארק עצמו חייבת להתנהל דרך המים או בחורף באופנועי שלג. מבקרים רבים שטים בסירות קאנו או קיאקים. אחרים שוכרים בתי סירות או שמצטרפים לסיורים מאורגנים בספינות.
מרכזי מבקרים
אש ריוור (בקתת Meadwood Lodge ההיסטורית)
קבטוגמה לייק
רייני לייק
תיירות > פעילות

מחנאות – אתרי קמפינג מתוחזקים על ידי שירות הפארקים הלאומיים של ארצות הברית ונגישים רק בשיט. 175 האתרים מסווגים לאתרים להקמת אוהלים, אתרי עגינה לבתי סירות או אתרים לשימוש במהלך היום בלבד. כולם משולטים. הקמת אוהלים אינה מותרת באתרי עגינה לבתי סירות או באתרים לשימוש במהלך היום בלבד. מפות מיקום של אתרים אלו מחולקות במרכזי המבקרים. לינה בפארק מחייב השגת היתר ממרכזי המבקרים או ממזח הסירות. בנוסף יש אתרי קמפינג פרטיים וציבוריים בקרבה לפארק.
דיג – האגמים הגדולים בפארק הם משכן למיני הדגים Stizostedion vitreum (באנגלית Walleye), זאב נהרות צפוני, זאב נהרות מוסקי, בס קטן-לוע ו-Pomoxis nigromaculatus (באנגלית Black crappie). באגמים הקטנים המפוזרים בפארק שוכנים בס גדול-לוע, טרוטת האגמים, כחול-זים (Lepomis macrochirus) ואוקונוס צהוב (Perca flavescens), אם כי לא בכל אגם מצויים כל המינים. האגמים שופק (Shoepack) ורוט (Root) במרכז חצי האי הם בית הגידול של זן שופק של זאב נהרות מוסקי. זן זה שונה באופן מובחן מזן המיסיסיפי (או זן אגם ליץ') המצוי ברחבי דרום מינסוטה וויסקונסין. גם דגי נסיך לבן הם מין פופולרי ללכידה באמצעות רשתות בסתיו כאשר הם שוחים אל המים הרדודים על מנת להתרבות.
שיט – מבקרים יכולים לסקור את האגמים של הפארק והאיים בו בעזרת סירות קאנו, קיאקים וסירות מנוע. חצי האי קבטוגמה השוכן כולו בתחומי הפארק נגיש רק באמצעות שיט למעט בחורף שאז האגמים הקפואים מאפשרים דרכי גישה אחרות. לשיט באגמים הפנימיים הפארק מציע סירות קאנו וסירות אחרות להשכרה. הפארק מציע במהלך חודשי הקיץ גם שירותי הסעה לאגמים הפנימיים, כמו גם סיורי ספינות בהדרכת שומרי הפארק שבהם מספרים על ההיסטוריה של הפארק ועל תוואי הנוף. ערוצים בטוחים לשיט מסומנים באמצעות מצופים מסופררים. מצוף ירוק מסמל את הצד השמאלי של הערוץ ואדום את הצד הימני. סלעים מסוכנים רבים מפוזרים מתחת לפני המים ורק 10% מהם מסומנים. הפארק בנוי מרכסים מקבילים של סלע שמהם בנויים האיים וחצי האי.
סיורים רגליים – יש בפארק למעלה מ-80 קילומטרים של שבילים מסומנים. אף שחלקם מצויים בחלק היבשתי של הפארק, רובם עוברים בתחומי חצי האי קבטוגמה, כולל שבילים ארוכים מאוד כדוגמת "שביל קב-אש" (Kab-Ash Trail) שהליכה בו אורכת ימים.
פעילויות חורף – הפארק מכוסה מעטה שלג קבוע משלהי נובמבר ועד תחילת אפריל. דרך על אגם רייני הקפוא נסללת ממזח הסירות של מרכז המבקרים לכיוון מפרץ קרנברי (Cranberry Bay) או סביב האי דרייוויד, כתלות בתנאים. הפעילויות האפשריות הן נסיעה על האגם ברכב, נסיעה באופנועי שלג, סקי למרחקים, מחנאות חורפית, דיג בקרח (מתוך חורים שנקדחים בו) וסיורים רגליים על נעלי שלג. השימוש באופנועי שלג מוגבל לאגמים הקפואים ול"שביל שרשרת האגמים הנופי" (Chain of Lakes Scenic Trail) במרכז חצי האי קבטוגמה. הפארק מציע כ-180 קילומטרים של דרכים שנסללו לאופנועי שלג, בהם דרך בת 60 קילומטרים הקרויה "שביל וויאז'ור" (Voyageur Trail). מפות שבילים אפשר לקבל במרכז המבקרים. האזורים המסוכנים ביותר לרוכבים על אופנועי שלג הם מקומות שבהם הקרח דק או שיש מים גלויים. אלו קיימים לאורך ערוצי הנחלים כולל מקומות כמו הנהר רייני או כל אחד מהמצרים. הזרמים מתחת לקרח יוצרים נקודות רכות שמהן יש להימנע.
השימוש באופנועי שלג בפארק הלאומי וויאז'ורס, כמו השימוש בהם בפארק הלאומי ילוסטון שנוי במחלקות, כשהמתנגדים טוענים שהם מזיקים ליופי הטבעי של הפארק ופוגעים בבעלי החיים השוכנים בו.
ביאורים

↑  glacial outwash, ערוצים המנקזים את מי ההפשרה מחזית קרחון ומובילים אותם במורד העמק הקרחוני
↑  glacial striation, שריטות מקבילות על פני הסלעים שנוצרו כתוצאה מהתחככות של הסלעים שבבסיס הקרחון הנע
↑  ecotone, אזור הגבול והמעבר בין שתי חברות אקולוגיות או בין שני בתי גידול
הערות שוליים

↑  Voyageurs NP
↑  National Park Service Land Resources Division Listing of Acreage
↑  History & Culture
1 2 3 4 5  Park Ecology
1 2 3 4 5 6 7 8 9  Plant and Animal Checklist
1 2  A Mosaic of Land and Water
↑  Voyageurs national park, National Geographic
↑  Weather
↑  "Voyageurs National Park - Natural Features & Ecosystems". National Park Service.
↑  Graham, J. (2007). Voyageurs National Park Geologic Resource Evaluation Report, Natural Resource Report NPS/NRPC/GRD/NRR 2007/007. Denver: U.S. National Park Service. p. 3,8,11-13.
1 2  Plants
↑  Early Cultures
↑  Voyageurs
↑  logging
↑  The Age of Mining
↑  Mining
↑  European Settlement
↑  Commercial fishing
↑  Creating a National Park
↑  Guided Tours
↑  Hiking Trails
↑  Winter Activities
↑  Snowmobiling in Voyageurs National Park: The Eighth Circuit Gives One Answer Amidst a Blizzard of Controversy. Voyageurs National Park Association v. Norton
↑  Kettle Falls Hotel
↑  Kettle Falls
↑  Anderson Bay
1 2 3 4 5 6 7 8 9 10 11 12  Surveyor’s Island
↑  Ellsworth Rock Gardens
↑  Grassy Bay Cliffs
מבט על הפארק הלאומי וויאז'ורס ביום גשום
| --- | --- |
בקרת זהויות :  NLI: 987007536908805171  GND: 4477618-4  LCCN: sh91004761  VIAF: 317284325   WorldCat (עם VIAF): 317284325 
מצר אגם קבטוגמה (Kabetogama Lake Narrows)
מפה גאולוגית של הפארק הלאומי וויאז'ורס
מפרץ בפארק הלאומי וויאז'ורס
זריחה באגם רייני
שרידים במכרה האמריקני הקטן
בקתה שבנה ז'ון פוג'יטה, אמריקני ממוצא יפני, לפני מלחמת העולם השנייה על אי. כיום בבעלות הפארק
דרך הקרח על אגם רייני בתחילת אפריל 2013
אתר מחנאות בפארק הלאומי וויאז'ורס
שביל בפארק הלאומי וויאז'ורס
אופנועי שלג בפארק
מלון קטל פולס
אגם רייני הקפוא מכוסה בשלג בתחילת האביב
מעגן הסירות וספינות הסיור של קבטוגמה
אחוזת אינגרסול
הארכיון של אנה

| --- | --- |


הלוגו הרשמי והדף הראשי של אתר הארכיון של אנה
 סוג:  מנוע חיפוש, ספרייה דיגיטלית, שיתוף קבצים
 תקופת הפעילות:  10 בנובמבר 2022 – הווה
 בעלות:  Anna או/ו Pirate Library Mirror (PiLiMi) team
 הרשמה:  אופציונלית
 פרסום:  ללא
 annas-archive.se
הארכיון של אנה (באנגלית: Anna’s Archive) היא ספריית צללים חינמית וללא מטרת רווח, המספקת גישה מקוונת לספרים וחומרים כתובים ולמידע עליהם ממגוון מקורות באמצעות רב מנוע. הספרייה הוקמה על ידי צוות ארכיונאים אנונימיים כתגובה למאמצי איגוד המוציאים לאור הבריטי (אנ') וגילדת המחברים האמריקאית (אנ') יחד עם רשויות החוק לסגור את האתר Z-library בנובמבר 2022.
לטענת בעלי הארכיון, הוא מעניק גישה לקבצים ולמטא-דאטה של ספריות הצללים Open Library (אנ'), ‏ Sci-Hub, ‏ Z-Library ועוד, מספק את המסת"ב שלהם ואינו מפר זכויות יוצרים אלא מנגיש את המידע הזמין באינטרנט. האתר מציין כי הוא הוקם ללא מטרות רווח ומקבל תרומות כדי לכסות על עלות התפעול שלו. נכון לינואר 2025, באתר נטען כי בו "40,369,782 ספרים, 98,401,746  מאמרים - שמורים לעד".
תיאור

מטרותיו המוצהרות של הארכיון של אנה הן שימור וגיבוי של כל הידע והתרבות האנושיים, והנגשתם לכל אדם בעולם. מפעילי האתר סבורים כי מידע רוצה להיות חופשי ומאמינים שמידע צריך לזרום בחופשיות. ולכן המיזם מאגד מגוון חומרים, כולל ספרים, מאמרים, ספרי קומיקס, מגזינים ועוד מתוך מספר ספריות צללים באתר אחד, ומאפשר שכפול, הורדה והעתקה של החומרים כדי לשמר את הידע "לנצח". האתר והמידע בו נגישים בקוד פתוח (אנ'), מה שמוביל את מפעילי האתר לטעון כי אי אפשר לסגור את האתר, משום שהוא "מיד יצוץ מחדש". על פי האתר, הוא קורא להפיץ את השמועה על הארכיון של אנה, ברשתות החברתיות, או בכל מקום אחר כי מפעיליו "אינם מאמינים בשומרי סף".
סטטוס משפטי > איטליה

ב-4 בדצמבר 2023 הגיש איגוד המו"לים האיטלקי AIE (איט'), המייצג 90% מהשוק המקומי, תלונה נגד האתר בטענה להפרת זכויות יוצרים. בדיקה של הרשויות באיטליה העלתה כי לפחות כמה משרתי החברה ממוקמים בקייב שבאוקראינה וכי האתר אכן מפר זכויות יוצרים על פי החוק במדינה. בעקבות הממצאים, בתחילת 2024 רגולטור התקשורת AGCOM (אנ') ציווה על ספקיות התקשורת במדינה לחסום את הגישה לאתר.
סטטוס משפטי > ארצות הברית

בינואר 2024 הגישה ענקית הקיטלוג OCLC תביעה נגד האתר ומפעיליו, בטענה שנגרמו לה נזקים כספיים כשאלה פרצו את WorldCat ושחררו את המידע בו לציבור, מאחר שהחברה נאלצה להתמודד במשך שנה עם תקיפות סייבר חוזרות ונשנות על שרתי הקטלוג מסתיו 2022, שפגעו במהירות ובתפעול של האתר ודרשו ממנה להשקיע 1.4 מיליון דולרים בתחזוקת האתר. התביעה, שהוגשה בבית המשפט המחוזי של דרום אוהיו (אנ'), מציינת את "מריה דולורז אנסטסיה מטיאנזו", מוושינגטון ואת "ג'ון דואז #1-20" (20 מפעילים אנונימיים) כמפעילי האתר, ודורשת תשלום נזקים, כמו גם פיצויים וענישה.
סטטוס משפטי > הולנד

במרץ 2024, בעקבות בקשת ארגון זכויות היוצרים ההולנדי BREIN (אנ'), הוציא בית המשפט המחוזי שלרוטרדם "צו דינמי", המאפשר לחסום בקלות את הגישה לאתר במקרה של החלפת כתובת, המורה על ספקיות התקשורת בהולנד לחסום את הגישה לאתר, בשל הפרת זכויות יוצרים.
פיתוח עתידי

ב-3 באוקטובר 2023 הארכיון דיווח כי הוא ביצע גרידת נתונים לקטלוג המאוחד (אנ') WorldCat כצעד נוסף במיפוי ושימור של "כל הספרים בעולם", ו"מורשתה של האנושות". בסוף ספטמבר הודיעה הספרייה כי פיתחה אפשרות חדשה שזמינה בגרסת בטא בדף הבית שלה, בה כמו ב-Sci-Hub, ניתן להזין DOI ולקבל בחינם את המאמר האקדמי המבוקש, וכי בניגוד לSci-Hub, הספרייה תמשיך להעלות מאמרים חדשים למאגר.
הערות שוליים

1 2  "Anna's Archive" Opens the Door to Z-Library and Other Pirate Libraries * TorrentFreak (באנגלית)
↑  Pirate Libraries Remain Popular Among Academics, Research Finds * TorrentFreak (באנגלית)
1 2 3  About - Anna’s Archive, annas-archive.org
↑  Kavita Iyer, Anna’s Archive: eBooks Search Engine Emerges After Z-Library Shuts Down, TechWorm, ‏2022-11-20 (באנגלית אמריקאית)
↑  Home, Anna’s Archive (ארכיון)
↑  About - Anna’s Archive, annas-archive.org
↑  AnnaArchivist / annas-archive · GitLab, GitLab (באנגלית)
↑  How To Help - Anna’s Archive, annas-archive.org
1 2  Delibera 231-23-CSP - Documento - AGCOM, www.agcom.it (ארכיון)
↑  Andy Maxwell, Silenzio! 'Anna's Archive' Shadow Library Blocked Following Publishers' Complaint, TorrentFreak (באנגלית) (ארכיון)
↑  כתב התביעה
↑  Lawsuit Accuses Anna's Archive of Hacking WorldCat, Stealing 2.2 TB Data * TorrentFreak (באנגלית)
↑  Gary Price, Report: “Lawsuit Accuses Anna’s Archive of Hacking WorldCat, Stealing 2.2 TB Data”, Library Journal infoDOCKET, ‏2024-02-07 (באנגלית אמריקאית)
↑  brein, Blokkering shadow libraries bevolen, BREIN, ‏2024-03-21 (בהולנדית)
↑  Dutch Court Orders ISP to Block 'Anna's Archive' and 'LibGen' * TorrentFreak (באנגלית)
↑  Anna's Archive Scraped WorldCat to Help Preserve 'All' Books in the World * TorrentFreak (באנגלית)
↑  https://x.com/annaarchivist/status/1707256578649284890?s=46&t=7mLOYCHvFd4RzFMVttc9aw
עבודה סוציאלית מודעת-עוני

עבודה סוציאלית מודעת-עוני היא פרדיגמה בשדה המקצועי של העבודה הסוציאלית, אשר גובשה ופותחה באופן ייעודי לצורך מתן שירותים חברתיים לאנשים החיים במצב של עוני, הרואה בעוני הפרה של זכויות אדם, ומציבה במרכז את מאבקם של אנשים בעוניים.
כללי

הפרדיגמה של עבודה סוציאלית מודעת-עוני היא פרדיגמה במובן של גישה כוללנית ומשולבת (תאורטית ופרקטית), בשדה המקצועי של העבודה הסוציאלית. עבודה סוציאלית מודעת-עוני רואה בעוני הפרה של זכויות אדם, ומציבה במרכז את מאבקם של אנשים בעוניים, את הידע של אנשים בעוני ואת הסולידריות בין עובדים סוציאליים למשתמשי השירות שלהם.
הפרדיגמה של עבודה סוציאלית מודעת-עוני פותחה ועובדה על ידי פרופ' מיכל קרומר-נבו מהמחלקה לעבודה סוציאלית באוניברסיטת בן-גוריון; היא מבוססת על תאוריות ביקורתיות בעבודה סוציאלית, תאוריות רווחה חדשניות ותאוריות של טיפול התייחסותי, ואומצה בשנים האחרונות על ידי משרד הרווחה והשירותים החברתיים כפרדיגמה מובילה בעבודת עו"ס משפחה במחלקות לשירותים חברתיים.
הפרדיגמה

הפרדיגמה של עבודה סוציאלית מודעת-עוני כוללת ארבעה היבטים מקיפים, מהם נגזרים העקרונות התאורטיים, האתיים והפרקטיים הבאים (שרק היישום המשולב שלהם יכול להיחשב כיישום במסגרת הפרדיגמה הכוללת):
הפרדיגמה > ההיבט האונטלוגי

ההיבט האונטולוגי עוסק בשאלות: מהו עוני? מי הם האנשים החיים בעוני? מהם מאפייני החיים בעוני? מה יחסם של אנשים החיים בעוני לעוניים?
במסגרת הפרדיגמה של עבודה סוציאלית מודעת-עוני, עוני הוא הפרה של זכויות אדם, המתבטאת, קודם לכל, במחסור במשאבים כספיים (חוסר בכסף); לחסר בסיסי זה מצטרף מחסור בהזדמנויות חברתיות (או נגישות מוגבלת לשירותים חיוניים) בתחום הבריאות, התעסוקה, הדיור, החינוך, ההשכלה, והרווחה; ועל שני אלה מצטרף גם מחסור בהון סימבולי, הבא לידי ביטוי בהדרה חברתית, זלזול, סטיגמה והכחשת ידע החיים של אנשים החיים בעוני (העדר כבוד וערך חברתי).
הפרדיגמה רואה את העמדות ואורחות החיים של אנשים החיים בעוני כפועל יוצא של (ולא כסיבת) המציאות החברתית של חייהם. זאת ועוד, הפרדיגמה מכירה בכך שאנשים החיים בעוני עוסקים באופן יומיומי במאמץ לשפר את חייהם ולהקטין את השפעת ביטויי העוני על חייהם, כלומר בניסיון להיאבק בעוני. הפרדיגמה מכירה בכך שזוהי התנגדות לכל דבר, גם אם היא לא בהכרח מצליחה.
הפרדיגמה > ההיבט האפיסטמולוגי

ההיבט האפיסטמולוגי עוסק בשאלות: מה יכול להיחשב כידע בתחום העוני? איך ניתן להגיע לידע באשר למצב של עוני?
במסגרת הפרדיגמה של עבודה סוציאלית מודעת-עוני, ידע הוא תוצר של הבניות חברתיות ומיקום חברתי, ועל כן המקור הראשון לידע אודות אנשים החיים בעוני ומצבם הוא האנשים עצמם. הידע הרלוונטי לאנשי מקצוע יירכש מתוך קרבה לאנשים החיים בעוני, ומתוך התייחסות לעובדה שהם מי שיודעים מהו עוני כחוויית חיים.
הפרדיגמה > ההיבט האקסיולוגי

ההיבט האקסיולוגי עוסק בשאלה "מהן העמדות האתיות שיש לאמץ ולהחזיק בנוגע לעוני?". במסגרת הפרדיגמה של עבודה סוציאלית מודעת-עוני, תפקיד אנשי מקצוע איננו להיות נייטרליים, אלא להיות מעורבים - לעמוד לצד משתמשי השירות שלהם במאבקם בעוני, ולסייע להם באופן אקטיבי כדי למצות את זכויותיהם, ולהגדיל את מידת האפקטיביות של מאבקם.
הפרדיגמה > ההיבט הפרקטי

ההיבט הפרקטי עוסק בשאלה "כיצד תיראה פרקטיקה מקצועית מודעת-עוני?".
במסגרת הפרדיגמה של עבודה סוציאלית מודעת-עוני, הפרקטיקה הרלוונטית היא סל של כלים ומיומנויות המבטאים שילוב של פרקטיקה של חלוקה מחדש ושל פרקטיקה של הכרה.
הכלים והמיומנויות הללו מכוונים ליצירת יחסים מיטיבים עם משתמשי השירות, לפיתוח ידע מתוך קרבה (היכרות מקרוב עם מציאות החיים והיסטורית החיים שלהם), ולהתערבות בהקשר החיים הממשי, והתייצבות לצידם של משתמשי השירות כדי להפוך את מאבקם למצליח. לצד הדגשה והעמקה של היחסים בין העו"סים לבין משפחות החיות בעוני, מוקנה בפרדיגמה מקום חשוב לעבודת מיצוי זכויות אקטיבית (ואף להיענות לצרכים חומריים של משתמשי השירות).
יישומים

הפרדיגמה של עבודה סוציאלית מודעת-עוני התפתחה ויושמה עד כה בשני ערוצים מרכזיים:
יישומים > ברמה המקומית

הערוץ הראשון היה תוכנית להכשרת סטודנטים במחלקה לעבודה סוציאלית באוניברסיטת בן-גוריון בנגב, "עבודה פרטנית לשינוי חברתי", אשר קמה בשנת 2010. במסגרת התוכנית פותחו שני מודלים ייחודיים: מודל לפרקטיקה עם משפחות בעוני, המיועד ליישום במחלקות לשירותים חברתיים; ומודל אינטגרטיבי להכשרה של סטודנטים ואנשי מקצוע, הכולל קורסים עיוניים, פרקטיקום והדרכה. תוכנית זו הופעלה בשטח בשיתוף עם עיריית באר שבע.
יישומים > ברמה הארצית

הערוץ השני בו התפתחה הפרדיגמה הוא הערוץ של המחלקות לשירותים חברתיים. ערוץ זה נפתח בשנת 2014 עם החלטת משרד העבודה, הרווחה והשירותים החברתיים ליישם את הפרדיגמה בתוכנית "מפ"ה - משפחות פוגשות הזדמנות". בהמשך יושמו עקרונות הפרדיגמה גם בתוכניות נוספות, והמשרד אף החל מטמיע ומנחיל את רוחה ועקרונותיה במסגרת ההכשרות המקצועיות שהוא מעביר לאנשי המקצוע הפועלים במסגרתו. המשרד אימץ בסופו של דבר רשמית את התפיסה של הפרדיגמה, ועליה מבוססת כיום (2022) במוצהר "התפיסה אשר מובילה את המחלקות לשירותים חברתיים בסיוע לאנשים הסובלים מעוני והדרה".
יישומים > מודל ארגוני

במסגרת התוכניות השונות בהן יושמו עקרונות הפרדיגמה ברמה המקומית והארצית, הלכו והתגבשו במשך השנים גם עקרונות המודל הארגוני הנדרש לצורך יישום בפועל של הפרדיגמה עבודה סוציאלית מודעת-עוני. במרכזו של המודל הארגוני הזה עומד עו"ס משפחה שעוסק בתחום בדרך של פרקטיקה ישירה (מבוססת יחסי אימון), אשר מצריכה את התקיימותם כל הרכיבים הבאים: הכשרה מקצועית ייעודית בתחום של עבודה סוציאלית מודעת-עוני; עומס עבודה מותאם לאופי העבודה בתחום; הדרכה וליווי מקצועי ייעודי; ליווי של גורם מקצועי המתמחה במיצוי זכויות; זמינות של סל מענים גמיש; וחתירה להרחבת גבולות היישום הפרטני, דרך עבודה בקהילה, גם למישור של גיבוש פרקטיקת מדיניות כללית.